Aiast, taimedest ja reisidest. Garden, plants, travel.
#000000
Borneo - mälestusi 2014 aastast.
#000001
Varsti juba terve aasta on pühendatud covidile ja reisimine on täitsa plaanidest maas. Väikese imestusega vaatame eelnevate aastate jooksul võetud pilte - jajah, sai ikka kaugetes kohtades käidud. Virtuaalne meelelahutus on seevastu pea ainus praegu võimalik ja ongi saanud üle vaadata mitmedki vanad ja uued filmid. Tahaks teile soovitada filmi, mis on võetud Borneol(Malaisia). Peategelaseks endine näitleja ja missiooniks- teadvustada vihmametsades veel leiduvate eluvormide tähtsust. Film ise on siin: Võib-olla ei kõneta see film eriti inimesi siin kaugel põhjamaal, kuid ise seal käinuna tuleb meelde, et kuigi sai ülevaade antud Malaisia taimemaailmast, eriti orhideedest, botaanikaaedadest ja rahvusparkidest ei saanud puudutatud üldse seal silma hakanud probleeme. Viimase mõnekümne aastaga on vihmametsade pindala vähenenud kolmandiku võrra - napi osani kogu saare pindalast. Pole selge, kas artiklis on tegu kogu saarega või selle Malaisia Sabah nimelise väikese osaga, mida meie külastasime. Juba 2014 aastal tundus, et metsi on veelgi vähemaks jäänud. Selle asemel on monokultuurina õlipalmi istandused, mis annavad küll rahvale tööd ja riigile raha, ent on jõutud juba piirini, kust edasi ei ole enam teed. Metsatulekahjud ja üleujutused, kohvikarva pruun vesi jõgedes (vaadake ka filmist), metsikute taimede ja loomade massiline väljasuremine. Vastukaaluks metsade väljasuremisele on mitmasuguseid algatusi ja liikumisi. Paljude hiidpuude küljes on nimesildid, on ehitatud teid puude latvadesse, isutatakse taas õigeid dzunglitaimi. Loomade jaoks on rajatud mitmeid "varjupaku" kus siis poolmetsikuna elavad loomad käivad kindlal kellaajal toitumas turistide hordide imetleva silma all. Meie küll käisime lõpuks ühes loomaaias - kõik elukad olid seal esindatud ning nähtavad.
#000002
Hoopis teistsugune,ent samast kohast on H.Relve 6-osaline filmiseeria Borneo dzunglitest. 
#000003
Muidugi on see film neile, kes tegelikult tunnevad huvi taimede ja inimeste elu vastu ja sellisena sisaldab hulga rohkem infot. Soovitan.
#000004
Siiski, oli ka meeldivaid üllatusi. Üsna pealinna külje all nägi kirjanduse põhjal ujumiskõlbmatu rand küll päris hea välja. Ikkagi meres ja hoovuseid ei tea.
#000005
Igal pool vaatajatele mõeldud õpperadade ääres oli ka mõnusaid puhkenurki. Lõpetakski sellega nostalgiliselt
#000006